— Таму што ён арыентаваны на жаданне людзей мець прыгожае цела і здароўе. Фітнес — гэта не толькі добрая форма, але і павышаная працаздольнасць. Дзякуючы анкетаванню, якое пастаянна праводзіцца ў фітнес-групах, мы ведаем матывы тых, хто да нас прыходзіць. Жанчыны звычайна хочуць пахудзець ці скарэкціраваць свае формы. Хтосьці хоча ста ць дужэйшым, а хтосьці спрабуе вырашыць праблемы са спінай. Пры гэтым сярод прычын, па якіх чалавек прыйшоў на фітнес, абавязкова будзе названа патрэба ў зносінах. Нашы кліенты разумеюць, што карэкцыя вагі цела і аздараўленне патрабуюць часу, што вынік можна атрымаць не адразу. А вось зносіны можна атрымаць і ў першы дзень. Такім чынам, фітнес становіцца сацыяльнай з’явай. Статыстыка сведчыць, што фітнесам займаюцца людзі самага рознага ўзросту.